
טקסט הדף





	מטהר שבטים שבטו של לוי מטהר תחילה שנא' {מלאכי ג-ג} וישב מצרף ומטהר כסף וטיהר את בני לוי וזיקק אותם כזהב וככסף והיו לי''י מגישי מנחה בצדקה אמר רבי יהושע בן לוי כסף מטהר ממזרים שנאמר וישב מצרף ומטהר כסף מאי מגישי מנחה בצדקה א''ר יצחק צדקה עשה הקב''ה עם ישראל שמשפחה שנטמעה נטמעה: גופא אמר רב יהודה אמר שמואל כל ארצות עיסה לארץ ישראל וארץ ישראל עיסה לבבל: בימי רבי בקשו לעשות בבל עיסה לארץ ישראל אמר להן קוצים אתם משימים לי בין עיני רצונכם יטפל עמכם ר' חנינא בר חמא נטפל עמהם ר' חנינא בר חמא אמר להם כך מקובלני מר' ישמעאל בר' יוסי שאמר משום אביו כל ארצות עיסה לארץ ישראל וארץ ישראל עיסה לבבל בימי רבי פנחס בקשו לעשות בבל עיסה לארץ ישראל אמר להם לעבדיו כשאני אומר שני דברים בבית המדרש טלוני בעריסה ורוצו כי עייל אמר להם אין שחיטה לעוף מן התורה אדיתבי וקמעייני בה אמר להו כל ארצות עיסה לארץ ישראל וארץ ישראל עיסה לבבל נטלוהו בעריסה ורצו רצו אחריו ולא הגיעוהו ישבו ובדקו עד שהגיעו לסכנה ופירשו א''ר יוחנן היכלא בידינו היא אבל מה אעשה שהרי גדולי הדור נטמעו בה סבר לה כר' יצחק דאמר ר' יצחק משפחה שנטמעה נטמעה אמר אביי אף אנן נמי תנינא משפחת בית הצריפה היתה בעבר הירדן וריחקה בן ציון בזרוע עוד אחרת היתה וקירבה בן ציון בזרוע כגון אלו אליהו בא לטמא ולטהר לרחק ולקרב כגון אלו דידעין אבל משפחה שנטמעה נטמעה תאנא עוד אחרת היתה ולא רצו חכמים לגלותה אבל חכמים מוסרים אותו לבניהם ולתלמידיהן פעם אחת בשבוע ואמרי לה פעמים בשבוע אמר רב נחמן בר יצחק מסתברא כמאן דאמר פעם אחת בשבוע כדתניא הריני נזיר אם לא אגלה משפחות יהיה נזיר ולא יגלה משפחות אמר רבה בר בר חנה אמר ר' יוחנן שם בן ארבע אותיות חכמים מוסרין אותו לתלמידיהן פעם אחת בשבוע ואמרי לה פעמים בשבוע אמר רב נחמן בר יצחק מסתברא כמאן דאמר פעם אחת בשבוע דכתיב {שמות ג-טו} זה שמי לעולם לעלם כתיב רבא סבר למידרשיה בפירקא א''ל ההוא סבא לעלם כתיב רבי אבינא רמי כתיב {שמות ג-טו} זה שמי וכתיב {שמות ג-טו} זה זכרי אמר הקב''ה לא כשאני נכתב אני נקרא נכתב אני ביו''ד ה''י ונקרא באל''ף דל''ת ת''ר בראשונה שם בן שתים עשרה אותיות היו מוסרין אותו לכל אדם משרבו הפריצים היו מוסרים אותו לצנועים שבכהונה והצנועים שבכהונה מבליעים אותו בנעימת אחיהם הכהנים תניא אמר רבי טרפון פעם אחת עליתי אחר אחי אמי לדוכן והטיתי אזני אצל כהן גדול ושמעתי שהבליע שם בנעימת אחיו הכהנים אמר רב יהודה אמר רב שם בן ארבעים ושתים אותיות אין מוסרין אותו אלא למי שצנוע ועניו ועומד בחצי ימיו ואינו כועס ואינו משתכר ואינו מעמיד על מדותיו וכל היודעו והזהיר בו והמשמרו בטהרה אהוב למעלה ונחמד למטה ואימתו מוטלת על הבריות ונוחל שני עולמים העולם הזה והעולם הבא אמר שמואל משמיה דסבא בבל בחזקת כשרה עומדת עד שיודע לך במה נפסלה שאר ארצות בחזקת פסול הן עומדות עד שיודע לך במה נכשרה ארץ ישראל מוחזק לפסול פסול מוחזק לכשר כשר הא גופא קשיא אמרת מוחזק לפסול פסול הא סתמא כשר והדר תני מוחזק לכשר כשר הא סתמא פסול אמר רב הונא בר תחליפא משמיה דרב לא קשיא





רש"י





	מטהר השבטים. מיחסם: כסף מטהר ממזרים. המטומעים בישראל מחמת ממונם והוא גורם להם שיטהרו שלעתיד לבא אין הקב''ה מבדילם מאחר שנדבקו בהם משפחות ישראל הרבה: שנאמר וישב מצרף ומטהר כסף. אותם שנטמעו מחמת עשרם וסיפיה דקרא והיו לה' מגישי מנחה בצדקה צדקתו של הקב''ה היא שאינו מבדילם אלא הואיל שנטמעו נטמעו ורבי יהושע בן לוי סבירא ליה האי מטהר לאו מבדיל פסוליהן קאמר אלא מטהרם ומכשירם כולם: עיסה. כעיסה שהיא מעורבת ובשם ר' משה מרומא''ט שמעתי עיסה כפסולת ענבים שנסחט משקה שלהם: בקשו לעשות בבל עיסה. להחזיק משפחות ארץ ישראל מיוחסות ולבדוק אחר משפחות בבל כל הבאים לישא משם אשה: קוצים אתם משימים בין עיני. משום דרבי ממשפחת בבל היה מבני בניו של הלל שעלה וקיבל נשיאותו של בני בתירא: יטפל לכם רבי חנינא. להשיבכם דבר: טלוני בעריסה ורוצו. שלא יפשפשו אחר דבריו ויהא צריך לגלות משפחות והוא היה זקן ולא היה יכול לרוץ: אמר להם אין שחיטה לעוף. דבר שהוא תימה להם ולא גלה להם טעמו כדי שיהו טרודים בסברא הראשונה ולא יחזרו אחר טעם השניה עד שיפטר מהם וטעם דאין שחיטה לעוף מן התורה בשחיטת חולין (דף כז:) יליף מושפך את דמו בשפיכה בעלמא: ישבו ובדקו. במשפחות א''י לברר את דבריו: כיון שהגיעו לסכנה. לפסול משפחות אנשי זרוע שיהרגום פירשו: היכלא. שבועה בהיכלו של מקום: בידינו הוא. לגלות פסול משפחות ארץ ישראל: תנינא. דכל משפחה שנטמעה נטמעה דאין להפרישה ולהרחיקה ולברר ספק מטמעיהם מי נטמע מי לא נטמע אלא יניחום והם ספק והם כשרים לעתיד לבא: בית הצריפה. שם המשפחה: בן ציון. אדם חשוב ואיש זרוע: ריחקה. הכריז שהן פסולין: אליהו בא. לעתיד לבא דכתיב (מלאכי ג) והשיב לב אבות על בנים זה מבני בניו של זה: דיודעין. שהכל מחזיקים אותם בפסולים שנתקרבו בזרוע: אבל משפחה שנטמעה. מחמת שלא נודע פסולה נטמעה: עוד אחרת. משפחה אחרת היתה לבד אותה שקרבה בן ציון: שם בן ארבע אותיות. קריאתו וכתיבתו ופירושו חכמים מוסרין אותו כו': לעלם. להעלים: כתיב זה שמי וכתיב וזה זכרי. מדלא כתיב שמי וזכרי משמע שלמדו שני שמות ואמר לו זה שמי מיוחד ובזה השני אני נזכר: שם. בן שתים עשרה ובן ארבעים ושתים לא פירשו לנו: משרבו הפריצין. המשתמשין בו: לצנועים שבכהונה. לברך בו העם במקדש לאחר עבודת ציבור של תמיד של שחר: מבליעים אותו בנעימת אחיהם הכהנים. אותן שלא היו בקיאין בו ומברכין בשם בן ארבע אותיות כשהיו מושכין את קולם בנעימה היו אלו ממהרים להבליע את השם בן י''ב ולא היה נשמע לרבים מקול נעימות חביריהם בנעימת ביסום קול שקורין טרוף : אחר אחי אמי. שהיה כהן ור' טרפון היה כהן בתוספתא דכתובות (פ''ה) מעשה בר' טרפון שקדש שלש מאות נשים בשני בצורת כדי להאכילם תרומה: לדוכן. לברך ברכת כהנים: ואינו מעמיד על מדותיו. לנטור איבה שמא ישתמש בו להנקם: עד שיודע לך. במשפחה שאתה בא ליבדק בה במה נפסלה: עד שיודע לך במה נכשרה. צריך אתה לבדוק אחר המשפחה כמו שאמרה משנתינו (לקמן דף עו.) ארבע אמהות שהן שמנה:





תוספות





	יותר משאר עובדי כוכבים כדי שיתוספו עליהם גרים ולא נהירא דהא אמר ביבמות (דף מז.) עובד כוכבים הבא להתגייר אומרים לו מה ראית שבאת להתגייר תדע שישראל דווים דחופים ואמרי' התם משום דיפרוש הוא דאמר מר קשין גרים לישראל כספחת אלמא דבתר שיתגיירו קשים הם וה''ר אברהם גר פירש לפי שהגרין בקיאין במצות ומדקדקין בהם קשים הם לישראל כספחת דמתוך כן הקב''ה מזכיר עונותיהם של ישראל כשאין עושין רצונו וכה''ג מצינו גבי הצרפית (מ''א יז) שאמרה מה לי ולך איש האלהים (כי) באת אלי להזכיר [את] עוני שמתוך שהוא צדיק גמור היה נראה לה שמזכיר השם עונה ור''י פירש דלפיכך קשים שנטמעו בישראל ואין השכינה שורה אלא על משפחה מיוחסת וכן נראה דמשום הכי מייתי הא דרבי חלבו על הא מילתא דר' חמא בר חנינא:





רמב"ן

הא דאמרינן (אין) אליהו בא לטמא ולטהר לקרב ולרחק. משום פסולי עבדות וחללות קאמר עבדים לפי שאינן מכלל ישראל וחללים לפי שמטהר שבט לוי ואינן נדחין מקהל ופסול עבדות קרוי טומא' ופסו' כהונ' קרוי רחוק כדאמרי' ורחקה בני משפחה הכהנים שומעין לכם לרחק אבל לא לקרב אבל פסול ממזרות ונתינות לא דאיפסקא הלכתא כרבי יוסי דאמר טהורין לעתיד לבא ומשמע אפילו בידועים דאלו באותן שנטמעו טהורין הם שאפי' ליודעים בהם אין מכירין בהם לפי שהם טהורין מן התורה וכן משמע כל הסוגיא (כרבי) [ורבי] מאיר ורבי יוסי לאו במשפחה שנטמעה נטמעה דברי הכל ממזרי ונתיני טהורין לעתיד לבא פלוגתא אחריתי בידועי' והיינו נמי דמקשינן ומתרצינן וישב ממזר באשדוד.
וא"ת וכי מצו' לא יבא תבטל לא שתעקר אלא נוהגת היא כל ימות המשיח אלא הוראת שעה לממזרים שהיו בדורות שיכשרו.
וכן י"ל בנתיני שלא אמרו אלא באותן שנתערבו בישראל אבל נתינים עצמ' באיסורן עומדים כדאמרינן ביבמות דף ע"ט ע"ב חלק המזבח מי יתיר אי נמי התם ה"ק כיון שיש בהן למזבח אין בנו כח להפקיעו עד שיפקיענו הב"ה על פי נביא לימות המשיח, וכן עיקר. 
והראב"ד ז"ל אומר שאליהו בא ומפריש ואח"כ הן נטהרין כדאמרינן בעלמא עומדין במומן ואח"כ מתרפאין והרחמן יזכנו לימות המשיח ולחיי העולם הבא:





ריטב"א

כגון אלו אליהו בא לטמא ולטהר לרחק ולקרב. פי' לרחק ולקרב היינו חללי ופסולי כהונה כדאמר התם הכהנים שומעים להם לרחק אבל לא לקרב לטמא ולטהר היינו שאר פסולי'. ודעת רבי' הגדול ז"ל דהיינו פסול עבדות דאלו פסול ממזרות ונתינות הא אפסיקא לקמן הלכתא כר' יוסי דאמר שהם טהורים לעתיד לבוא ומשמע אפילו בידועים שלא נטמעו דאלו באותו שנטמעו טהורים הם עכשיו מן התורה שאין אחד מהם שיעיד עליהם ומשפחה שנטמעת נטמעת ופלוגתא דר"מ ור' יוסי בידועים הם והיינו דמקשינן עלה מדכתיב וישב ממזר ולא מתרצינן דההוא בספק ממזר וכ"ת א"כ בטלת לאו דלא יבא ממזר לע"ל א"ל שזה הוראת שעה היה לממזרים שהיה בדורות הראשונים שיכשרו אבל נוהג הלאו בבאים אחר מיכן וכי תימא אם כן דכוותיה גבי נתינים מי איכא למימר אפילו בידועים והא אמרינן ביבמות דבקשו להתיר נתינים ואמרו חלק מזבח מי יתיר א"ל דה"ק כיון שיש חלק למזבח אין כח להפקיעו עד שיפקיענו הש"י על פי נביא לימות המשיח אבל מורי נר"ו מפרש דלטמא ולטהר היינו פסולי עבדות ונתינות וממזרות שלא אמרו טהורים לעתיד לבא אלא בספקין אבל בודאין חלילה לערב פסול בזרע הקדש ודאקשינן מדכתיב וישב ממזר משום דמשמע ממזר ממש הוא שהרי ידוע היא לאליהו ויכול הי' להפרישו אלא כיון שהיו ספק מתחלתן ונטמעו הרי הם כשרים ור' יצחק דאמר משפחה שנטמעה נטמעה ס"ל שאפילו מעכשיו כשרים והיינו דאמרינן כסף מטהר את הממזרים שמתוך עשרם הם מתחתנים עם משפחות מיוחסות אע"פ שהם ספק פסולים שאלו היו יודעים חלילה שיתערבו בהם זרע קודש אפי' נותנים להם מלא ביתם כסף וזהב שעליהם נאמר אליהו כופתו והקב"ה רוצעו אלא ודאי אספיקם הדברים אמורים ואתיא שפיר ההוא דנחיטם ונוהג שפיר לאו דלא יבא ממזר. והאל ברחמיו יזכנו לימות המשיח ויורני האמת ותו לא מידי:





המאירי

כל שיש בו צד ממזרות אין פיסולו נפקע לעולם אלא אם כן על ידי נשואי שפחה כמו שהתבאר ומכל מקום כל שלא נודע בבירור עד שלאורך זמן נתבלבלו הדורות ונתערבו מצד עשרם משפחות זו בזו עד שנשתנה הענין מודאי לספק אע"פ שעדין יש בדבר הרהורי קבלות ומסרת מזקנים וסרך ערער בענין מניחין אותן ועל כיוצא בזה אמרו משפחה שנטמעה נטמעה ועל כיוצא בזה גם כן אמרו למטה ממזרי ונתיני טהורין לעתיד לבא שמאחר שהותרו על ידי ספק הותרו לעולם ואף בזמן שהנבואה מבררת:



אע"פ שלא נאמר לשון זביחה בתורה אלא בבהמה דכתוב וזבחת מבקרך אף חיה ועוף שחיטתן מן התורה שהרי חיה הוקשה לבהמה כדכתוב בבכור כאשר יאכל את הצבי ואת האיל למדת שחיה כבהמה ועוף הוקש לחיה דכתוב בכסוי הדם ציד חיה או עוף ושפך את דמו אלא שפיכת דמו כשפיכת דם חיה:





תוספות ר"י הזקן

מטהר. פי' ר"ש לעתיד לבא שלא יבדילם הקב"ה מאחר שנדבקו בהם משפחות ישראל. והרי"ף פי' בפרקין דלעיל בנושא שפחה כר' טרפון. משפחה שנטמעה נטמעה. נטמעו עמהם מפני עושרם אין הקב"ה מבדילם לעתיד לבא מאחר שנדבקו בהם משפחות הרבה. עיסה היא מדומעת מקמח ומים ומלח ומורסן כך כל הארצות משפחתם מעורבות כנגד משפחת בני ארץ ישראל וארץ ישראל עצמה היא מעורבת כנגד משפחת בני בבל שכל המשפחות הפסולות עלו מבבל ע"י עזרא שחזר הפסול לארץ ישראל. ולבדוק אחר משפחות בבל כל הבא לישא משם. למקום סכנה לפסול משפחות אנשי זרוע שיהרגום. היכלא שבועה בהיכלו של מקום אנו יודעים אותה משפחה. שנטמעה מחמת שלא נודע פסולה נטמעה ואין להפרישו מספק מי נטמע ומי לא נטמע אלא יניחום מספק והם כשרים לעתיד לבא. ומסתברא דכר' יהודה ס"ל דאמר דממזרים יטהרו לעתיד לבא. בית הצריפה שנטמעה מחמת שלא נודע פסולה נטמעה:





תוספות רי"ד

והצנועים שבכהונ'. מבליעין אותו בנעימו' אחיהם הכהנים. קשיא לי וכי רשאין לשנות בברכת כהנים להזכיר שם בן י"ב אותיות כי אם בן ד' אותיות הכתוב בתורה:



ירושלמי חד אסי אמר לר' פינחס בן חמא תא נמסור לך השם אמר ליה איני יכול דאנא אכיל מעשר ואמר רב מן דרגיל בשם לא יכיל מיכול מבר נש כלום:





מהרש"א - חידושי אגדות

שבטו של לוי מטהר תחלה שנאמר וישב מצרף ומטהר כסף כו' מבואר כי ישראל בכלל אם זוכין נמשלו לכסף כמ"ש פרק ג"ה כסף אלו צדיקים שנאמר צרור הכסף לקח בידו כמפורש שם בחידושינו ואם אינן זוכין נמשלו לסיג כמ"ש ואצרוף כבור סיגיך וכדמיון זה הכא לענין ייחוס הן ככסף נקי והפסולים שנתערבו בהם הוו כסיג בתוך הכסף וצריך צירוף לטהרן שיעמדו בייחוסן על טהרן וזש"ה על כלל ישראל כי לעתיד ישוב לצרפן ולטהרן ככסף נקי מהפסולת שנתערבו בהן אחרי שטיהר כבר את בני לוי שזיקק אותן כזהב כי לפי חשיבותן של הכהנים בני לוי נדמו לזהב שהסיג מזיק בו יותר כמו הכהן שנתערבו בו הפסולים ואמר גבי שבט לוי גם וככסף היינו לגבי לוים שאין להם פסול יותר מישראל שכל הכשר לישראל כשר ללוי ומסיים בקרא והיו לה' מגישי מנחה בצדקה וגו' ולפי דברי ריב"ל דמפרש קרא כסף מטהר ממזרים מפרש מאי מגישי מנחה בצדקה כו' אבל לפי מה דאמרינן הכא דמטהר ממש להבדילן מפסוליהן לא קאמר מאי מגישי מנחה וגו' ונראה לפרש לפי מה שמצינו בספר עזרא כשעלו בבית שני שנבדלו מנשים נכריות והביאו קרבנות אשם על חטאן שעבר כמ"ש שם ויתנו ידם להוציא נשיהם ואשמים איל צאן על אשמתם כן לעתיד כשיבדלו מן הפסולין יש להם להביא קרבן על חטאם שעבר ולפי שלא יהיה להם להביא קרבן עשיר כמ"ש אין בן דוד בא עד שיכלה פרוטה מן הכיס אלא שיביאו קרבן של דלי דלות שהוא המנחה וז"ש והיו מגישין לה' על חטאן מנחה שמביאין בדלי דלות השייכין בצדקה ר"ל במקבלי צדקה שאין להם כלום משלהם אבל למ"ד דכסף מטהר ממזרים אין סברא שיביאו קרבן אשם על העבר ולכך מקשה אליביה מאי מגישי מנחה כו' ודו"ק:


בימי רבי בקשו לעשות בבל עיסה כו' נטפל עמהם ר"ח בר חמא כו' גם רבי סתם במתניתין הכי דתני עלו מבבל שעשאה כסולת נקייה דלעיל אלא לפי שהיה מבבל לא האמינו לו עד שאמר ר"ח קבלתו מר"י שאמר משום אביו ר' יוסי שהיה מא"י:


א"ר יוחנן היכלא כו' נשבע בקדושת היכל וצ"ל דאפילו לאחר החורבן יש בו קדושה דס"ל כמ"ד בפ"ק דמגילה דקדושה ראשונה קדשה גם לעתיד וק"ל:


ושאמר בידינו הוא. פירש בערוך ידועים בידינו המשפחות כו' ויותר נראה לפרש בידינו הוא לגלות בלי שתגיע לנו סכנה והשתא מוכח שפיר דס"ל משפחה שנטמעה נטמעה אבל אם מפני סכנת של גדולי הדור לא רצה לגלות לא מוכח מידי דס"ל כמ"ד משפחה שנטמעה נטמעה ופרש"י דאין להפרישה כו' אלא יניחום והם ספק והם כשרים לעתיד לבא עכ"ל וכן מוכח לעיל דמטהר ממזרים לעתיד אבל השתא בספק הן עומדין ומי שידע בספיקן ודאי דירחק מהן משום דאין השכינה שורה אלא על המיוחסות שבישראל אלא כיון שנטמעה ולעתיד יהיו כשרים לגמרי אין לגלות לאחרים בספיקן ואין להפרישן כו' כפרש"י ובדור הזה רובן ספיקות והמגלה לחבירו אינו אלא כמוציא דבה ומתכבד בקלון חבירו הוא וכל הפוסל במומו פוסל ויש לגעור בהן ולהוכיחן על פניהם שישובו מדרכם הללו ובפרט השדכנים מועדים בזה ויש לעונשם על כך וק"ל:


משפחות בית הצריפה כו' מתני' היא בסוף מסכת עדיות עד לרחק ולקרב ואביי מדקדק בה מדקתני בה כגון אלו אליהו כו' משמע דוקא הני דידעין אנן להו בהכשרן ובפסולן אבל משפחה שנטמעה כו' וכן מפורש התם ברישא א"ר יהושע אני כו' שאין אליהו בא לטהר ולטמא לרחק ולקרב אלא לרחק המקורבין ולקרב המרוחקין דהיינו שלא בא לרחק ולקרב אשר נטמעו כבר אלא לרחק המקורבין בזרוע ולקרב המרוחקין בזרוע ומייתי הך דבית הצריפה כו' ע"ש מה שמדקדק הרמב"ם שם בפי' המשנה בלשון המשנה ודע מה שפרש"י הכא אליהו בא לעתיד לבא דכתיב והשיב לב אבות על בנים זה מבני בניו כו' שם במתניתין לא משמע הכי אלא דאיכא מ"ד התם דפליג וקאמר אליהו לא בא לא לקרב ולא לרחק אלא לעשות שלום ומייתי מהאי קרא והשיב לב אבות על בנים וגו' אבל ר' יהושע דס"ל דבא לרחק ולקרב לא מייתי ליה כלל מקרא אלא דכן היה מקובל מר"י ב"ז ששמע מרבו ורבו מרבו הלכה למשה מסיני ע"ש ודו"ק:


הריני נזיר אם לא אגלה כו' מבואר כמ"ש בס' יוסיפון שהיה בזמן הבית כת א' נקראו נזירים שהיו מתבודדין עצמן גם במדברות כדי שלא יבואו לדבר בקלון בני אדם ולהתרחק מדיבתם רעה ולזה אמר אם לא אגלה קלון ופסול משפחות אהיה נזיר כי זו מדת נזירים היא ואמר הגם כשיהיה נזיר הוצרך לצער עצמו ונקרא חוטא כדאמרינן ומה זה שלא ציער עצמו אלא מן היין נקרא חוטא כו' אעפ"כ אסור לו לגלות ויהיה נזיר כתנאו גם אם חוטא יהיה וק"ל:


שם בן ד' אותיות חכמים מוסרין אותו לתלמידיהם פ"א כו' פרש"י קריאתו ככתיבתו ופירשו חכמים כו' עכ"ל ר"ל דודאי קריאתו ככתיבתו הכל יודעין בו וא"צ מסירת חכמים אבל פירושו של הכתיבה והקריאה וכונתו אין כל אדם יודע אלא ע"י קבלה ומסירת חכמים וכן רבא דבעי למדרשיה בפירקיה אפירושו קאמר וכן משמע מפרש"י בפרק אלו עוברין אבל כפשטיה קריאה וכתיבה לא שייך דרשה דהכל יודעין בו ומסיק לעלם כתיב דיש להתעלם פירושו וגם קריאתו ככתיבתו אסור מדכתיב זה שמי וזה זכרי כדבסמוך ומכאן מודעא רבה והמחאה מוחזקת לאותן דרשנים ברבים בדורותינו בסוד השם ובפירושו בכמה צירופים ויותר מהמה אם הם דברים שאינן נמסרים להם מפי חכם או שהתלמיד אינו הגון להבין הדברים על עיקרן ושרשן הרי הם דברים בדויים מלבם וה"ז בכלל מגלה פנים בתורה שלא כהלכה וכעושה התורה פלסתר וכל מי שבידו למחות ראוי למחות בהם וגם אני אם אישר חילי אבטליניה:


כתיב זה שמי וזה זכרי כו' נכתב בי"ה ונקרא בא"ד כו' ואמרינן בעלמא דהיינו בעוה"ז אבל בעוה"ב נקרא ככתיבתו בי"ה והכונה כי בעוה"ז הוא מדת הדין שולט בשיתוף הרחמים כבריאתו ששיתף הקב"ה הרחמים והדין כמ"ש ביום ברוא ה' אלהים וגו' וע"כ הכתיבה שם הרחמים והקריאה שם הדין אבל עוה"ב כולו רחמים ואז יהיה השם שלם קריאתו ככתיבתו דבעוה"ז נקרא אדנ"י שהוא הזכרה מורה על הדין שע"כ נקרא ר"ה שהוא יום הדין יום הזכרון ושם אדנ"י מורה ע"ז א' הוא ר"ה וי' הוא י"כ וביניהם מלת דן שבאותן י' ימים שבין ר"ה ליוה"כ הם ימי הדין וע"כ בעוה"ב שכולו רחמים יהיה זכרו ג"כ שהיא הקריאה משתנה כולו לרחמים וגם בעוה"ז כשמזכיר השם בתפלתו יהיה עיקר כונתו על הרחמים דיש אם למסורת שהיא הכתיבה כמ"ש בטור א"ח וזה כונת הכתוב דרשו ה' בהמצאו דהיינו שיהיה הדרישה והכונה בלב בהמצאו ככתיבתו אבל קראוהו אינו כן אלא בשם אחר והוא השם בהיותו קרוב אליו כקריאתו שהוא אדני היכל ההויה (בקריאה דנקודת שם א"ד הם עצמם נקודות שם י"ה) ודו"ק:


שם בן י"ב היו מוסרים אותו לכל אדם כו' ויש לדקדק הא אמרינן לעלם כתיב ואין סברא לחלק בין שם של ד' ובין של י"ב ולפי' רש"י לעיל (דלעלם כתיב דהיינו) פירושו של שם הכא מיירי דהיו מוסרין לכל אדם כתיבת שם י"ב דלא היו בקיאין בו כל אדם מיהו קריאתו ככתיבתו ודאי דאסור גם בו מדכתיב זה שמי וזה זכרי דאין לחלק בין זה השם לשם של ד' ואולי שהיו מוסרין אותו לכל אדם היינו לכהנים ואפילו הקריאה ככתיבתו הוא דשרי במקדש בברכת הכהנים כדאמרינן פ' א"נ ושמו את שמי שמי המיוחד לי יכול אף בגבולין כו' וכדמייתי מהך עובדא דר' טרפון עליתי אחר אחי אמי לדוכן כו' אצל כ"ג כו' וק"ק דמשמע דבזמן ר' טרפון שהיה קרוב לחורבן בית שני היו מברכין בשם המיוחד ואנן אמרינן בר"פ טרף בקלפי משמת שמעון הצדיק נמנעו הכהנים מלברך בשם ואפשר לחלק דהתם בשאר הכהנים קאמר דנמנעו אבל הכא בכ"ג איירי שלא היה נמנע וק"ל:


שם בן מ"ב אותיות אין מוסרין כו' הא דאמרינן בר"פ חלק ההוגה את השם באותיותיו אין לו חלק לעוה"ב פרש"י פ"ק דע"ז שדורשו במ"ב אותיות ועושה בו מה שהוא חפץ וע"ש בתוס' גם בזה ראיתי בדור הזה שאפילו מי שאין בו אחת ממדות הללו השם בן מ"ב מסור בידו גם בפרהסיא ומדה הראשונה דחשיב הכא אלא למי שצנוע כו' דהיינו שאינו מגלה אותו בפרהסיא דאפי' להתלמד אסור בפרהסיא כדאמרינן פ"ק דע"ז גבי ר"ח בן תרדיון שנענש על כך ע"כ כל מי שבידו למחות יגעור בחכמים האלה לפי דעתם לאבד בזה גם העוה"ב ודו"ק:





רש"ש

גמרא תניא אר"ט כו' אחר אחי אמי לדוכן. במ"ר נשא ספי"א ליתא למלת אמי:



בסה"ע אר"ה ב"ת משמיה דרבא. כצ"ל (סה"ד בהקדמה אות ה):



רש"י ד"ה עיסה. כעיסה שהיא מעורבת כו'. ועי' לעיל (סט ב) בפירושו בד"ה עיסה. ונ"ל ראיה לפי' זה מדקרי לבבל שם סלת נקיה שהוא ההפך מעיסה מעורבת כו':



רש"י ד"ה שם בן ארבע. קריאתו ככתיבתו כו'. כ"ה הגי' בע"י וכ"ה הרש"א בח"א:





בן יהוידע

כֶּסֶף מְטַהֵר מַמְזֵרִים (מלאכי ג, ג). נראה הכונה דממזר מטהר זרעו בשפחה שהיא מקנת כספו ותלה הטהרה במסבב שהוא הכסף שקונים בו את השפחה. ושמעתי בשם רבני אשכנז ז"ל דאדם עז פנים סימן שהוא ממזר וכן אמרו (על פי בבא מציעא פג:) 'מדחציף כולי האי שמע מינה ממזר הוא' אך אם זה החצוף הוא עשיר אבד סימן זה דיאמרו מחמת עושרו הוא עז דכתיב 'וְעָשִׁיר יַעֲנֶה עַזּוֹת' (משלי יח, כג) נמצא כסף מטהר ממזרים ומחפה עליהם, עד כאן שמעתי.
ואמרתי קודם אותיות ממזר יש אותיות קולל [166] שהוא לשון קללה אך מספרם של אותיות אלו יהיה גם כן מספר כספו [166] לרמוז הממזר אשר הוא קולל מן העושר כספו יהיה מחפה עליו.



תָּנוּ רַבָּנָן: בָּרִאשׁוֹנָה, שֵׁם בֶּן שְׁתֵּים עֶשְׂרֵה אוֹתִיּוֹת הָיוּ מוֹסְרִים אוֹתוֹ לְכָל אָדָם וְכוּ' (שמות ג, טו). כתב הרב פתח עינים ז"ל בשם רבינו האר"י ז"ל כי שֵׁם בֶּן שְׁתֵּים עֶשְׂרֵה הוא שם הוי־ה אהי־ה אדנ־י בשילוב אשר הם שתים עשרה אותיות והנקודות הם שהצניעום מפני הפריצים כדי שלא ישתמשו בו וכו' עיין שם ודברים אלו לא נמצאו בשמונה שערים שסידר מהרש"ו [מורנו הרב רבי שמואל ויטאל] ז"ל ורק דברים אלו מצאתים בספר לקוטי הש"ס מהאר"י ז"ל הנדפס מזמן רב ולא יכולתי להבין איך שם שילוב זה יאמר אותו הכהן בברכת כהנים במקום שם הוי־ה? ואם נאמר שהוא רק בכונת הלב איך אומר כאן דמבלעים אותו בנעימת אחיהם הכהנים?
ונראה לי בס"ד כי השילוב של שלשה שמות הנזכר שהוא שתים עשרה אותיות מכוין בלבו כשמזכיר את השם אך הנקודות של שם השילוב הנזכר היה הוגה בהם את השם בברכת כהנים שאומרו והוגה בו באותם הנקודות של שם השלוב הנזכר וכדי שלא ירגישו השומעין בנקודות מה הם היה מבליע הגייתו בנקודות ההם בנעימת אחיו הכהנים ואז השומעין לא ירגישו בנקודות מה הם.



אָמַר רַב יְהוּדָה אָמַר רַב: שֵׁם בֶּן אַרְבָּעִים וּשְׁתַּיִם אוֹתִיּוֹת, אֵין מוֹסְרִין אוֹתוֹ אֶלָּא לְמִי וְכוּ' (שמות ג, טו). נראה לפי פשוטו דקאי על שמות אָנָּא בְּכֹחַ שהם ארבעים ושתים אותיות ולכן לא ימסרו אותו אלא למי שיש בו ששה דברים אלו שהוא צנוע ועניו וכו' ששם זה הוא שבעה שמות וכל שם מהם הוא ששה אותיות.
מיהו אפשר לפרש דקאי על שם הוי־ה דאלפי"ן [יו"ד ה"א וא"ו ה"א] וכנזכר בדברי רבינו האר"י ז"ל בשער מאמרי רשב"י בביאור מאמר שמא גליפא מפרש בארבעים ושתים אתוון שפירש רבינו ז"ל דקאי על שם הוי־ה דאלפין עם המלוי ומלוי המלוי שהם ארבעים ושתים אותיות ובו מצטיירת הנשמה על ידי שם בן ארבעים ושתים זה, עד כאן דבריו עיין שם. ועיין עוד בשער הכונות בדרושי הלילה בעליית הנשמה דשם בן ארבעים ושתים זה הוא באצילות ויש שם ארבעים ושתים בעולם הבריאה עיין שם.
ואפשר לרמוז זֶה שְּׁמִי לְעֹלָם, זה גימטריא י"ב [12] רמז לשם בן י"ב אותיות הנזכר לעיל וְזֶה זִכְרִי לְדֹר דֹּר (שמות ג, טו) תיבת וְזֶה עם נקוד הסגו"ל [42] עולה מספר ארבעים ושתים.



אֶלָּא לְמִי שֶׁצָּנוּעַ וְעָנָו וְעוֹמֵד בַּחֲצִי יָמָיו וְאֵינוֹ כּוֹעֵס וְאֵינוֹ מִשְׁתַּכֵּר וְאֵינוֹ מַעֲמִיד עַל מִדּוֹתָיו. נראה לי בס"ד ענוה לבדה לא תספיק כי שמא הוא עניו מבחוץ וגאה מבפנים כמו אותו כומר שהיה בזמן הרמב"ן ז"ל שהיה מראה ענוה בתכלית ובלבו מתגאה בה ועושה כן כדי שישבחוהו, לכן אמר צריך שיהיה צנוע שאינו מפרסם מעשיו הטובים כמו שנאמר וְהַצְנֵעַ לֶכֶת עִם אֱלֹקֶיךָ (מיכה ו, ח) ואם כן ודאי ענוה זו אמתית שאינו עושה ענוה כדי להשביח עצמו וכיון שהוא עניו באמת אין חוששין פן יקפיד על אדם שחטא לו ומענישו בשם הזה.
ומה שאמר עוֹמֵד בַּחֲצִי יָמָיו כי לפעמים יהיה האדם מן הנעלבים ואינם עולבין אך אם עודנו בחור בתוקף החומר יזדמן שברבוי העלבונות שעשה לו אדם זה יגבר ויבער דמו בקרבו ותעלה אש חמתו באותו אדם ואז יצא מידו תקלה על ידי שם זה שיענישו בו אבל אם עומד בחצי ימיו אין בו תגבורת הדם ואפילו ברבוי העלבונות יוכל לכבוש כעסו ויסבול העלבונות אף על פי דרבו מאד וגם צריך שלא יהיה כַּעֲסָן מצד המזג שלו וגם שלא יִשְׂתַּכֵּר דשמא שכרותו משנה דעתו ויעשה דבר רע וגם צריך שמצד טבעו אֵינוֹ מַעֲמִיד עַל מִדּוֹתָיו רצונו לומר אינו נוטר איבה בלבו דשמא ברבוי הפעמים יתקבצו חלקי האיבה שנטר בלבו ויעשו רושם לפעול פעולה של נזק.



וְכָל הַיּוֹדְעוֹ וְהַזָּהִיר בּוֹ וְהַמְשַׁמְּרוֹ בְּטָהֳרָה. נראה לי בס"ד זָּהִיר בּוֹ רצונו לומר אינו מלמדו לכל אדם וְהַמְשַׁמְּרוֹ בְּטָהֳרָה כי בעת שמשתמש בו בהכרח מטהר עצמו תחלה באפר פרה משום טומאת מת כי עד זמן האמוראים היה מצוי אצלם אפר פרה אָהוּב לְמַעְלָה על אשר מכבד את השם וְנֶחְמָד לְמַטָּה על אשר בידו לשבור עצם ואינו שובר.





גליון הש"ס - רבי עקיבא איגר

גמ' היכלא בידינו. עיין תוי"ט פ"ב משנה ט' דכתובות:





פני יהושע

אמר רבי חמא בר חנינא כשהקב"ה מטהר שבטים שבטו של לוי מטהר תחלה. ופרש"י ז"ל מטהר השבטים מיחסם ובסמוך במימרא דרי"ב לוי דקאמר כסף מטהר ממזרים פרש"י ז"ל דריב"ל ס"ל דהאי מטהר לאו מבדיל פסוליהם קאמר אלא דמטהר ומכשירם לגמרי עכ"ל. ולפ"ז נראה מבואר דריב"ל פליג אדרבי חמא ב"ח לפרש"י ז"ל ובאמת דלכאורה פרש"י ז"ל מוכרח דריב"ל דקאמר כסף מטהר ע"כ דלגמרי מטהר כיון שלא נודע פסולן ולרבי חמא א"א לומר דמטהר השבטים לגמרי קאמר דא"כ לא שייך לשון מטהר השבטים אלא מטהר את ישראל וכ"ש דלא שייך לומר דמטהר שבטו של לוי תחלה דבפעם א' מטהר כולם כיון דמכשירן לגמרי ולכאורה היה נ"ל מלישנא דגמרא דלא פליגי דריב"ל לא איירי אלא לענין פסול ממזרים שאין הקב"ה מבדילן מהטעם שאפרש לקמן דמדאורייתא ממזר ספק מותר לבא בקהל וכיון שע"י הכסף שנתרבו ממזרים הרבה בכל משפחה שבישראל אין הקב"ה רוצה לברר ספיקן ואוקמינהו אספק דאורייתא דכשירין אבל לענין שאר פסולי עבדות ועמוני ומואבי למ"ד דאסור מדאורייתא כיון דספיקן אסור מדאורייתא לשיטת רוב הפוסקים כמו שאבאר לקמן ע"כ יבדיל הקב"ה הפסולים מהנך הכשירים ובהא איירי שפיר ר"ח בר חנינא שהקב"ה מטהר השבטים והיינו במה שיאמר שזה משבט פלוני דממילא יצא מחשש עבדות וגירות וכ"ש מגירות דפסולי קהל ובהנך קאמר ששבטו של לוי מטהר תחלה מפסולות הנ"ל וכ"ש כהנים צריכין עוד טהרה אחרת לטהרן מחשש חללות ואף ע"ג דממזרים בכלל חללים נינהו אפ"ה כיון דבשעה שמבדילן יאמר עליהם זה חלל ולא יאמר זה ממזר שפיר קרינן בהו נמי מטהר כסף או שנאמר דמטהר כסף לא קאי אכהנים אלא אשאר שבטים. אלא דאכתי מימרא דרבי יצחק דדריש מגישי מנחה בצדקה למשפחה שנטמעה נטמעה א"כ משמע דלהגשת מנחה נמי כשירין ודלא כר"ח ב"ח וא"כ ע"כ צריך לפרש כפרש"י ז"ל ועוד דבלא"ה צריך לפרש כן בדרבי חמא דלא תיקשי דידיה אדידיה דקאמר לעיל אין הקב"ה משרה שכינתו אלא על משפחה מיוחסת שבישראל וא"כ ממילא יודע פסוליהם וע"כ לית ליה דרשה דריב"ל ודו"ק:


שם רש"י בד"ה כסף מטהר כו' וריב"ל ס"ל האי מטהר לאו מבדיל פסוליהם קאמר אלא מטהר ומכשירם כולם עכ"ל. נראה דהאי מטהר ומכשירם כולן לאו דמטהר אפילו ודאי ממזרים בשביל שנתרבו כ"כ וכפירוש הרמב"ן ז"ל לקמן בדרבי יוסי דממזרים ונתינים מותרין לעתיד אף ודאי משום דפרש"י כאן א"א לומר כן דהא רבי יצחק משמע דמסיק מילתא דריב"ל וקאמר מאי צדקה משפחה שנטמעה נטמעה משמע דוקא אותן שנטמעו בספק ולא הוודאין אלא ע"כ דכוונת רש"י נמי דכתב דמטהר ומכשיר כולן היינו אותן שנטמעו ונתערבו דוקא כן נ"ל בכוונת רש"י ז"ל ובאמת דלכאורה היה נ"ל דהא דריב"ל ורבי יצחק לא איירי אלא דוקא באותן שנתערבו ולא נודע בהם שום חשש תערובות לאחר שנשתקע הדבר או שלא נודע כלל בהנך קאמר דאין הקב"ה מגלה אותו המשפחה אלא מניחם בחזקתן ובכה"ג קאמר רבי יוחנן בסמוך דאף בזמן הזה אין לגלות משא"כ היכא שיש חשש פסול באותה משפחה שנתערב בהם חלל או ממזר אלא שאין ידוע מי הוא נראה דמותר לגלות מי הכשר ומי הפסול ולעתיד נמי הקב"ה עתיד לגלותן כדי להכשיר הכשירים באותה משפחה דלא ניפרשו מינייהו ובכך הייתי רוצה ליישב הך מילתא דרבי חמא בר חנינא דקאמר שהקב"ה עתיד לטהר השבטים ושבטו של לוי מטהר תחלה והיינו כדפרישית ולא פליג אריב"ל ורבי יצחק אלא דאכתי קשה אידן מימרא דרבי חמא ב"ח דקאמר שאין הקב"ה משרה שכינתו לעתיד אלא על משפחות המיוחסות וכדפרישית בסמוך אם לא שנאמר דאף שאין הקב"ה מגלה אותן שלא נודע פסולן אפ"ה אין משרה שכינתו עליו לענין נבואה וזה אין נכון מיהו מלשון הטור משמע להדיא דמשפחה שנטמעה נטמעה איירי דוקא בכה"ג והוסיף לבאר דהיינו משפחה שנתערב בה ספק חלל ולא כתב משפחה שנתערב בה חלל משמע דדוקא בכה"ג דבלא"ה איכא ספק ספיקא כדמשמע בסוגיא דאלמנת עיסה אלא דבאמת לא ראיתי למפרשי הטור שהשגיחו בזה א"כ משמע דמה שכתב שנתערב ספק חלל לאו דוקא אלא דמפני שנתערב קרי ליה ספק ודו"ק ועדיין צ"ע:





שערי תורת בבל

(עא א) בראשונה שם בן י"ב אותיות היו מוסרים וכו' והצנועים שבכהונה מבליעים אותו וכו'.—מכאן משמע שהכהנים יכולים לברך במקדש בשם בן י"ב. וכבר תמהו ע"ז בתוס' רי"ד ובחדושי רד"ל כאן, שהרי מקרא מלא הוא "כה תברכו את בני ישראל", והרי כתוב בתורה שם בן ד', ותנן נמי בסוטה פ"ז מ"ו (לז סע"ב): "במקדש אומר את השם ככתבו". ועוד שם (לח א) עד שיאמרו בלשון הזה, ושם אמרו "בשם המפורש" "בשם המיוחד", והיינו נמי שם בן ד' וכן נראה דעת רש"י ותוס' שם ודעת הרמב"ם (הל' תפלה פי"ד ה"י והל' עבודת יוה"כ סופ"ב ובפיה"מ סוטה שם), וכ"ה דעת הרא"ש (סוף יומא), שכה"ג מזכיר ביוה"כ את השם ככתיבתו, והוא שם המפורש*ודחה שם דעת רה"ג, שכה"ג היה אומר שם בן מ"ב אותיות (ע"ש)., והיינו שם הויה ככתיבתו.


אבל איך היתה הברתו וקריאתו נעלם מאתנו, וכ"ה דעת רש"י כאן, שכתב "שם בן ד' אותיות קריאתו ככתיבתו"*כ"ה הנוסח בח"א למהרש"א., דהיינו כפשוטו איך מהגין אותו באותיותיו, כי הנקודות שלפנינו בשם הוי"ה הם כפי קריאת שם הכינוי א־דני כ"ש בס' מאור עינים רפ"ו ובס' מגדל דוד על שה"ש (ה י) לרדב"ז. וראיה לזה, כי במקום שנקרא אצלנו שם "הויה" בניקוד "אלקים" הנקודות שלו הן נקודות אלקים*ועי' רדב"ז במגדל דוד שם, שכתב דנקודות שם הויה האמתית הן שוא קמץ שוא קמץ, ואם קבלה היא מחז"ל יש לקבלה. אבל אדמה שאינו כן.. וזה שלא כדעת מהרש"א בח"א כאן ומהר"ם לובלין בתשובותיו סי' פ"ג (ע"ש).


וברור לי, שמתוך קושיא הנ"ל הוכרח הרמב"ם לומר (מו"נ ח"א פס"ב), דשם בן י"ב אותיות הוא למטה בקדושה משם הוי"ה ולמעלה משם א־דני. ורק לאחר שנפטר שמעון הצדיק, שפסקו הכהנים מלברך בשם המפורש (יומא לט ב) היו כל הכהנים מברכים בכינוי שם אדנות, ורק הצנועים שבכהונה וגם הכה"ג היו מברכים בשם בן י"ב שהוא יותר מקודש מא־דני כמו שביארנו. אבל אין זה כדעת רש"י כאן וחדושי רמ"ה סנה' ס ע"א (ועי' מ"ש שם). ולפ"ז נדחק הרד"ל לומר, שלא בברכת נשיאת כפים היו הצנועים מבליעים את שם בן י"ב אלא באיזו תפלה. ויש לבאר דבריו, דהיינו בתפלה שהיו הכהנים מתפללים לפני נשיאת כפים, שהיו אומרים: "יר"מ ה' או"א שתהא ברכה זו שצויתנו לברך את עמך ישראל לא יהא בה מכשול ועון", כדאיתא בסוטה (לט א): אבל אין לנו הכרח לומר, שתפלה זו היו הכהנים מתפללים עוד בזמן שביהמ"ק קיים.


ולכן נראה יותר כשיטת הירושלמי (יומא פ"ג ה"ז, מ סע"ד), דשם איתא אותו ענין, שהיו הכהנים מבליעים בנעימות, וכן הא דר' טרפון בשם "סתם". ושם נראה שהוא השם שהזכיר כה"ג ביוה"כ, וכבר נתבאר שהוא שם הוי"ה. וענין זה שנוי בקה"ר פ"ג אות טו "בשם המפורש" שהוא שם הוי"ה כמו שביארנו. והירושלמי לטעמיה שהשמיט ביומא (פ"ה ה"ג) בסוף אותה ברייתא דמיתת שמעון הצדיק את הלשון "נמנעו אחיו הכהנים לברך בשם". ולשיטת הירושלמי (שם פ"ג) לא נמנעו כה"ג וכשירי כהונה מלברך בשם, אלא שלא היו מוסרים את השם לכל כהן, אלא לבדוק להם, וכ"ה בקה"ר שם. אבל בתוספתא סוטה פי"ג איתא כמו בבבלי.


והנה רש"י ז"ל כתב כאן דשם בן י"ב לא פירשו לו, אבל מצינו בס' הבהיר סי' מז: "ושמו את שמי על בני ישראל והוא שם של י"ב בשם של ברכת כהנים יברכך ה' וגו' שהם ג' והם י"ב ונקודו יִפָּעָל יְפוֹעֵל יִפְעוֹל וכל השומרו ומזכירו ומטהרו בקדושה ובטהרה מקבלין תפלתו ולא עוד אלא שהוא אהוב למטה ולמעלה ונחמד למטה ולמעלה ונענה מיד ונעזור זה השם המפורש הנכתב על מצח אהרן". ולפ"ז שם בן י"ב הוא עצמו שם המפורש בשלשה מיני נקודות. ואם הענין הזה נכון הוא יתיישב לנו כל מה שפקפקנו למעלה על שיטת הבבלי. אבל כבר נודע שאין לסמוך על ספר הבהיר.


ומצאנו עוד בזהר בראשית (יז ב) דשם בן י"ב הוא בן י"ב תיבות, שכל תיבה בת ג' אותיות, ויוצאים מן המקרא "מגדל עוז שם ה' בו ירוץ צדיק ונשגב" (מש' יח י), שיש בו כ"ח אותיות, מוסיף ע"ז עוד שתי תיבות הוי"ה וצדי"ק בס"ה ל"ו אותיות (ע"ש). ולא נודע לנו המקור, שממנו שאב הזהר את השם הזה. אבל לא תתמה מה שבזהר הוא של "י"ב תיבות", וכאן אמרו "שם בן שתים עשרה אותיות", שכן מצינו בברכות (לג א): גדולה דעה שניתנה בין שתי אותיות, שנאמר כי א־ל דעות ה' וכו' גדול מקדש שניתן בין שתי אותיות שנאמר פעלת ה' מקדש ה'. ופירש רש"י: "בין שתי אותיות בין שתי הזכרות". הרי שכל תיבה או שם נקרא בפיהם גם אות. ועי' בשו"ת רשב"ץ ח"ג סי' נו, שגם הוא כתב לפרש במקום אחד שאתוון הן תיבות.


וגם על שם בן מ"ב כתב רש"י שלא פירשו לו, אבל הוא נתפרש בתשובת רה"ג שיצאה לאור בקובץ טעם זקנים וכן במדרש לקח טוב פ' שמות (ג טו), שהוא כולל י"ד שמות, שכל אחד מג' אותיות. ובסדרי תפלה שלנו יש תפלה אחת מיוחסת לר' נחוניה בן הקנה [אנא בכח גדלת ימינך], אשר בראשי תיבות שלה הן המ"ב אותיות הללו.





ים של שלמה

דין דלעתיד לבא הקב"ה מטהר ממזרים ועבדים וחללים אפי' ודאין ואפי' לא נתערבו ובזמן הזה אסור על כל אדם להתחתן במשפחה שנתערב בה פסול ודאי ואין מכירין אותו אם לא שהוא ס"ש כגון ספק פסול שנתערב במשפחה ואין מכירין אותו או פסול ודאי שנתערב בב' משפחות ואין ידוע בהי מינייהו מותר להתחתן בהם ואין צריך לברר אחר הפסו' אפי' הוא בידו לעיין במשפחות ולברר הפסול. אבל וודאי פסול צריך לברר אחריו ולגלות למי שאינן יודעין אותו אם לא שהו' משפחה גדולה ויש סכנה דאז אין מגלין אל' לצנועי' פעם א' בשמיטה:


גרסינן בסוגיא אמר ר' יהושוע בן לוי כסף מטהר ממזרי' שנאמר וישב מצרף ומטהר כסף פי' מטהר ממזרי' המטמעים בישראל מחמת ממונם והיא גורם להם שיטהרו. שלעתיד לבא אין הקב"ה מבדילן מאחר שנדבקו בהם משפחות ישראל הרבה שנאמר וישב מצרף ומטהר כסף פי' אותם שנטמעו מחמת עשרם וסיפא דקרא והיה לה' מגישי מנחה בצדקה צדקת של הקב"ה היא שאינ' מבדיל' אלא הואיל שנטמעו נטמעו. וריב"ל ס"ל האי מטהר לאו מבדיל פסולים הן אלא מטהר' ומכשירם כולם. ע"כ. תו מסקינן א"ר יהוד' אמר שמואל כל הארצות עיסה לא"י וארץ ישראל עיסה לבבל עד שהגיעו לסכנה פי' עיסה שהיא מעורבת ומסיק שישבו ובדקו במשפחות א"י לברר שהיא עיסה לבבל עד שהגיעו לסכנה ופרש"י ז"ל לפסול משפחה אנשי זרוע שיהרגום מ"ה פירשו א"ר יוחנן היכלא בידינו הוא פי' שבועה בהיכל של מקום ובידינו הוא לגלות פסול משפחו' א"י אבל מה אעשה שהרי גדולי הדור טמעו בה סבר לה כר' יצחק דאמר ר' יצחק משפח' שנטמעה נטמעה אמר אביי אף אנן נמי תנינא משפחה בת הצריפה הית' בעבר הירדן וריחקה בני ציון בזרוע עוד אחרת היה וקירבה בני ציון בזרוע כגון אלו אליהו בא לטמא ולטהר לרחק ולקרב כגון אלו דידעין. אבל משפחה שנטמעה נטמעה פי' תניינא דכל משפחה שנטמעה נטמע' דאין להפריש' ולהרחיק' ולברר ספק מטומעיהן מי נטמע ומי לא ניטמע אלא יניחם ספק והם כשרים לעתיד לבא. דידעי' פירש"י שהכל מחזיקים אותם בפסולים שנתקרבו בזרוע אבל משפחה שנטמעה מחמת שלא נודע פסולה נטמעה. עוד אחרת היתה ולא רצו חכמים לגלות אבל חכמי' מוסרו' אותה לבניה' ולתלמידהון פעם א' בשבוע כו'. וכת' הר"ן וז"ל ומכאן נראה שאף בזמן הזה משפחה שנטמעה נטמעה כלומ' שמי שיודע פסולה אינו רשאי לגלותו אלא יניחנה בחזקת הכשרה ולעתיד לבא אעפ"י שיוד' בדבר תהא מכשרה ומיהו אפשר שראוי לגלות לצנועין כדי שלא ידבקו בהם. אעפ"י שהיו נדבקין בהם בלא ידיעה לא היה שם איסור כלל אבל מפני שאין הזרע מוכן לקדושה ולטהרה שאין הקב"ה משרה שכינתו אלא על משפחו' מיוחסות שבישראל כשר הדבר לגלותו לצנועין והיינו דגרסינן בגמרא תניא עוד אחרת היתה שם ולא רצו לגלותו אבל חכמים מוסרים אותו לתלמידים פעם א' בשבוע. ונ"ל שהוא מן הטעם שכתבתי ומ"ה היוד' עכשיו פסול משפחה שנטמעה אינו חייב לגלותו ואינו רשאי לגלות אלא לצנועין. ותמהיני דמשפחה שנטמעת מוישב מצרף ומטהר כסף ילפינן לה וקרא ודאי לעתיד הוא דכתיב כדאמרינן בגמרא כשהקב"ה משרה ומטהר את השבטים שבטן של לוי מטהר תחילה שנאמ' וישב מצרף ומטהר כסף והיינו לעתיד אבל בזמן הזה מנלן ע"כ ויפה תמה לפי פירושן שאפי' יודעין פסול הטימוע שאין רשאי לגלותן ולא כן עמדי לפי שגם הלשון שבידינו לא משמע כך וא"כ ה"ל למימר יודעים אנו אלא שאין בידינו הוא לחפש ולברר פסולי' מי הוא הנטמע ואז יהיה הוא לבדו פסול ושאר המשפחה כשירה אלא מאחר שלעתיד לבא אין אליהו עתיד לגלותם אעפ"י שידוע לפניו א"כ אין לנו לבדוק ולברר אחריה ונעמידנה אחזקת כשרות ואין צריכי' להרחיק ממנה אבל בידוע פשיטא שאין להכשיר הידוע ולעבור על לא יבא בקהל ה' וצריך להפריש את האינו ידוע מן האיסור אם לא במקום סכנה שמוטב יהיו בשב ואל תעשה ואל יהרג או קרוב לוודאי שירדו לתרבות רעה כה"ג אין מוסרין אלא לצנועין פעם א' בשבוע והא משפח' שנטמעה דקאמר היינו שנתערב בה ספק פסול וכמ"ש הטור להדיא דכה"ג שרי' אף האידנא. אבל משפחה שנתערב בה ודאי פסול אסור להתחתן בה אף שלעתיד לבא אין אליהו עתיד לגלות מ"מ הוא אסורה לנו משום ספק ולא מצינו היתר אלא בספק ספיקא ומ"ש בטור סי' ז' שאפי' משפח' שנתערב בה ספק איסור שאסור לישראל לישא מהן והולד הוי ספק ממזר ט"ס הוא לשם כאשר כתבתי באריכות בפ"ק דכתובות סי' ל"ג. וה"ה אם יש שתי משפחות שנתערב באחת ודאי פסול ולא ידעינ' בהי מינייהו דג"כ ס"ס הוא ומותרים שניהם ואין אנו צריכים לבדוק אחריה' ולברר מאחר שאין אליהו עתיד לגלות. תו מסקינן לקמן בסוגיא ת"ר ממזרי ונתיני טהורים לעתיד לבא דברי ר' יוסי ר' מאיר אומ' אין טהורים אמר לו ר' יוסי והלא כבר נאמר וזרקתי עליכם מים טהורים וטהרתם. אמר לו ר"מ כשהוא אומר מכל גילוליכם וטומאתיכם ולא מן הממזרת אמר לו ר' יוסי כשהו' אומר אטהר אתכם הוי אומר אף מן הממזרת אמר רב יודא אמר שמואל הלכה כר' יוסי אמר רב יוסף אי לאו דאמר רב יודא אמר שמואל הלכה כר' יוסי הוי אתי אליהו מפיק מן צוורני. צוורני פי' חבורות חבורות ל"א קולרין והוא לשון מעשה בקולר של בני אדם. סוף דיבמות ע"כ:


וכתב הרי"ף בשם הרמב"ן דהא דתנן כגון אלו אליהו בא לטמא ולטהר לקרב ולרחק משום פסולי עבדות וחללי' קאמר עבדים לפי שאינן מכלל ישראל וחללין לפי שמטהר שבט לוי ואינן נידחין מקהל ופסול עבדות קרוי טומאה ופסול כהונה קרוי רחוק כדאמרינן ורחקוהו בני משפחה הכהנים שומעין לרחק אבל לא לקרב אבל פסול ממזרת ונתיני' הא איפסקא הלכת' כר' יוסי דאמר שהן טהורות לעתיד לבא ומשמע אפי' בידועין דאלו אותם שנטמעו השתא נמי טהורין הם שאפי' הידועין בהן אינן מעידין בהן לפי שהן טהורין מן התורה וכן משמע כל הסוגיא דר"מ ור' יוסי בידועין הן והיינו הן דמקשי' ומתרצי' וישב ממזר באשדוד ע"כ ותמיהני דמדאמר רב יוסף אי לאו דאמר ר' יודא אמ' שמואל הלכה כר' יוסי הוה אתי אליהו ומפיק מינן צוורני צוורני משמע דפלוגתייהו בשאינן ידועין היא דאי בידועין מאי את' לאשמעונין והיכי שייך למימר ומפיק מינן אלא וודאי משמע דלר"מ יבא אליהו ויפסול אותן שהן מוחזקין אצלינו בהכש' ובודאי דכיון שהן בחזקת כשרות הרבה מטמעין בהן ומאי דאמרינן בשלמא לר"מ היינו דכתי' וישב ממזר באשדוד ה"ק בשלמא לר"מ היינו דקא מגלי לן קרא שאליהו יפסול אותן שמחזקין אצלינו בכשרות ויבדילה אלא לר' יוסי הרי המוחזקין בכשרים יהיו בחזקתן ולמוחזקין עכשיו בפסולין קרא למה לי דפשיטא דמצות לא יבא תנהוג לימות המשוח כדרך שהוא נוהגת עכשיו ועוד תמיהני דודאי ר' יהושע בן לוי דאמר כסף מטהר ממזרים לית לי' דר' יוסי אי דר' יוסי אפי' בממזרין ידועין קאמר כסף למה לי ונטמעה למה לי וכולה סוגיא כפשוטה עלה רהטא דמשפחה שנטמעה במעידין קאמר ושמא תאמר משום דקי"ל כר' יוסי דאפי' ממזרין ודאין טהורין לעתיד לבא מוקמינן לה קרא דוישב מצרף וטהר כסף במשפחה שנטמעה בעבדי' ודלא כר' יהושע בן לוי דאלו לנטמעה בממזרין אין אנו צריכין לטמוע אלא לכסף ואפי' ודאין טהורין ושנדחק לומר דכל מאי דאמרינן במשפח' שנטמעה בעבדי' היא א"כ מנלן דאף בזמן הזה אם נטמעו בעבדי' נטמעו דלמ' כשם שלעתי' לבא יטהר הקב"ה ממזרי' ודאין וידועין כך יטהר המטומעים בעבדים. אבל בזמן הזה לא אלא וודאי משמע דפלוגתייהו דר"מ ור' יוסי במטמעין היא פשיטא לן שאין בין עה"ז לימות המשיח לענין מצות כלום וכי היכי דחזינן שאליהו לא יגלה משפחות אעפ"י שכולן יהא גלויות לפניו אף אנו אין עלינו לגלותן ולא רשאין בכך ואף להרב ר' יונתן הכהן ז"ל מצאתי בפירושה הלכה כר' יוסי דמשפחה שנטמעה נטמעה ע"כ. והנה הרא"ש תפס פי' ר' יונתן שכתב וז"ל אמר ר' יהודא אמר שמואל הלכה כר' יוסי ובפסול מדומע איירי כדאמרינן לעיל משפח' שנטמעה נטמעה ע"כ ודוחק הוא בעיני דא"כ ריב"ל לא אתיא אפי' כר' יוסי דהוא מפיק לי' מואטהר אתכם והוא אומר שכסף מטהר ממזרים גם הלשון עתידי' ממזרים להיטהר לא משמע כלל דאיירי בנטמעה כ"א בוודאי כדברי הרמ"בן גם מ"ש הר"ן וז"ל ואפשר עוד לומר דר' יוסי אפי' בודאין קאמר ומיהו מאן דפסק כוותי' ורב יוסף דאמר דאי לאו דאמר רב יהודא אמר שמואל הלכה כר' יוסי הוה אתי איהו ומפיק מיני' צוורני צוורני לית לי' בנטמעה מידי אלא לדברי המכשיר מכשיר אפי' בודאין ולדברי הפוסל אליבא דרב יוסף פוסל אפי' מטומעין. ומיהו מאן דאמר כסף מטהר ממזרי' דמשפחה שנטמעה נטמעה לא ס"ל כר' יוסף שפוסל אפילו במטומעין פי' לדבריו לר"מ וה"ה לר' יוסי גופי' בזמן הזה מאחר דר' יוסי משוה ודאין לנטמעין א"כ כשם שידאין אינ' כשרין בזמן הזה ה"נ מטומעין אינ' כשרים אלא לעתיד וס"ל כר"מ דודאין פסולין לעולם אבל מטומעין אין אליהו עתיד לגלותן וכיון דחזינא אמוראי טובא דאזלי כה"ג בהך שיטתא ר' יהושע בן לוי ור' יוחנן ואביי דהוא בתראי דאמר אף אנן נמי תנינא נקטינ' כוותיה. ונראה שזה הוא דעת הרמ"בם ז"ל שכתב בסוף ספר שופטים בימי מלך משיח וכו'. ואינו מיחס ישראל אלא לשבטיהם אבל אינו אומר על בשהן בחזקות כשרות זה ממזר וזה עבד שהדין הוא שמשפחה שנטמעה נטמעה ע"כ וכיון שאין אליהו עתיד לגלותן אף הידועים בהם אין מגלין אות' שאין בין עולה הזה לימות המשיח לענין זה כלום עכ"ל. וכל זאת דוחק ואינו שוה לי ונראה בעיני דבר המחוור דר"י ור"מ פליגי בוודאי ממזרים וריב"ל איירי במשפחה שנטמעה שכבר היא מותר שאינו עתיד לגלות' ואתי' אף לר"מ שפיר ואיכא נמי לר' יוסי אף שעתידים לבא בקהל ולהטהר. מ"מ הבא להתדבק ביוחסין לא ניחא ליה להתדבק בהן וניחא להתדבק ביוחסין ועוד דלא עדיפי מגרים שמותרי' לבא בקהל מ"מ אמרו בפ"ב מפני מה לא זכו בניו של משה כו'. מפני שלא התדבק ביוחסין שנשא בת יתרו אעפ"י שגר צדק היה והיא צדקת מ"ה עשה הקב"ה צדקה עמהם כיון שנטמעה נטמעה ואינ' מגלה אות'. ורב יוסף אמר אי לאו דהלכה כר' יוסי כו' הקב"ה מגלה הפסולי' לבא בקהל שלא יהיו משפחות מעורבים בפסולי דאוריית' שהם ידועים אבל מאחר שבלאו הכי יהיו טהורי' כל הפסולים עושה צדקה עמהם שלא לגלות דנהי שיהיו בחזקת מיוחסין ומה שאמר כגון אלו בא אליהו לרחק ולקרב כו' לא נראה בעיני לדחוק ולפרש דפסול עבדות וחללי' קאמר דמ"ש ועוד ממזרים גרועים טפי לפי דקי"ל אין ממזר אלא מחייבי כריתות אלא נרא' בעיני לפרש שאות' שבא אליהו לגלות לענין יחוס קאמר דומיא משפח' שנטמע' דעל' קאי דאיירי בענין היחו' כדפרי' וזה נמי לרח' ולקר' ר"ל לרחק מן המיוחסי' ולקרב אל המיוחסי' מסקנת ההלכ' בזמן הזה משפח' שנטמעה באופן שהיא כשרה אפי' הוא כח בידינו לבא על הבירור מי הוא הפסול ואסור לנו לברר והיא כשרה מכח הספק באופן שפיר' והיכא שאנו יודעי' בוודאי מי הוא הפסול אין לגלות אם היא משפחה גדולה דאי אפשר שלא יבא ח"ו חרב' גדול' מזה ומגלי' לתלמידי' הצנועין נרא' בעיני וכאשר יבא מורה צדק יאיר ענינינו בתורתו:

